stanford-oval/wikipedia huggingface dataset:
Niilo Partanen

Niilo Partanen (3. huhtikuuta 1928 Piippola – 21. lokakuuta 1973 Oulu) oli suomalainen kansakoulunopettaja ja runoilija.
Partanen valmistui opettajaksi Kajaanin seminaarista 1955. Hän voitti ensimmäisen palkinnon keväällä 1951 järjestetyssä runokilpailussa, jossa etsittiin tekstiä Helsingin olympialaisten olympiahymniä varten. Toiselle sijalle kilpailussa tuli Toivo Lyy ja kolmannelle tilalle Heikki Asunta. Hymnin säveltäjäksi valittiin kilpailun jälkeen Muuramesta kotoisin ollut kansakoulunopettaja Jaakko Linjama.
Partanen toimi 1967 oululaisen kulttuurilehti Kaltion päätoimittajana.
Teoksia

Kotoisia lauluja.   Tekijä, Piippola 1970
Munajärvi (Kolari)

| Munajärvi |
| --- | --- |
Valtiot:  Suomi
Paikkakunta:  Kolari
Koordinaatit:  67°03′06″N, 24°31′01″E
Vesistöalue ja valuma-alueen tietoja
Päävesistöalue:  Tornionjoen vesistö
Laskujoki:  Munaoja 
Järvinumero:  67.954.1.003
Mittaustietoja
Pinnankorkeus:  190 m  
Rantaviiva:  0,421 km  
Pinta-ala:  1,014 ha  
Saaria:  ei saaria 
 fiMunajärvi 
Munajärvi  on Lapissa Kolarissa Pasmajärven kylän lähellä sijaitseva järvi.
Maantietoa

Järven pinta-ala on 1,0 hehtaaria, se on 200 metriä pitkä ja 100 metriä leveä. Järvellä ei ole kartan mukaan saaria.  Järven rantaviivan pituus on 400 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Aalisjoen valuma-alueella (67.95), jonka Aalisjärven valuma-alueeseen (67.954) se kuuluu. Järven vedenpinnan korkeus on 190,0 metriä mpy.
Nikki Williams

| Nikki Williams> Henkilötiedot |
| --- | --- |
Syntynyt: 9. marraskuuta 1988 (ikä 35) Port Elizabeth, Etelä-Afrikka
Ammatti:  laulaja
Muusikko
Laulukielet:  englanti
Aktiivisena:  2012–
Tyylilajit:  pop
Levy-yhtiöt:  Island Records
Aiheesta muualla
Kotisivut
  [ Muokkaa Wikidatassa ] [ ohje ]  
Nikki Williams (s. 9. marraskuuta 1988 Port Elizabeth, Etelä-Afrikka) on yhdysvaltalainen laulaja ja lauluntekijä. Hänen perheensä muutti Yhdysvaltoihin hänen ollessaan 16-vuotias.
Williams on ollut mukana kirjoittamassa Demi Lovaton ”Heart Attack” -kappaletta. Williams julkaisi ensimmäisen singlensä, ”Kill, Fuck, Marry” loppuvuodesta 2012. Joulukuussa 2012 hän julkaisi toisen singlensä, ”Glowing”. Hän on työstämässä ensimmäistä studioalbumiaan. Marraskuussa 2013 Williams julkaisi kolmannen singlensä, ”Thank God It’s Friday”.
Diskografia

"Kill, Fuck, Marry" (2012)
"Glowing" (2012)
"Thank God It's Friday" (2013)
"Trouble" (2018)
Aiheesta muualla

Nikki Williamsin kotisivut
Noël Treanor

Noël Treanor (25. joulukuuta 1950 Silverstream – 11. elokuuta 2024) oli irlantilainen roomalaiskatolinen piispa. Hänet vihki papiksi Clogherin hiippakuntaan Patrick Mulligan 13. kesäkuuta 1976. Hänet nimitettiin Down and Connorin hiippakunnan johtoon 22. helmikuuta 2008, ja piispaksi vihkiminen seurasi 29. kesäkuuta. Pääkonsekraattorina toimi Seán Baptist Brady, jota avustivat Joseph Duffy ja Patrick Joseph Walsh.
Sulley Abdallah

Sulley Abdallah (s. 25. syyskuuta 1977 Accra, Ghana) on ghanalainen entinen jalkapalloilija, pelipaikaltaan hyökkääjä.
Abdallah pelasi kaudella 1997–1998 Alankomaiden toiseksi korkeimmalla sarjatasolla Eerste divisiessä viisi ottelua ja teki kaksi maalia edustaen SC Telstaria. Vuonna 1999 hän pelasi Tampere Unitedissa yhden ottelun Suomen toiseksi korkeimmalla sarjatasolla Ykkösessä. Abdallah pelasi kauden 1999 aikana myös yhden Veikkausliigan ottelun Tampereen Pallo-Veikoissa. Hän oli avauskokoonpanossa, kun TPV voitti 12. heinäkuuta 1999 kotonaan Kotkan TP:n maalein 2–0.
Sunnen piiri

Sunnen piiri voi tarkoittaa seuraavia Ruotsin piirejä:
Sunnen piiri (Jämtland), piiri Östersundin kunnassa
Sunnen piiri (Värmlanti), piiri Sunnen kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sunne distrikt”, voi hakea sivunnimihaulla, laajalla sivunnimihaulla tai tekstihaulla.
Nenad Žugaj

| Mitalit | Mitalit | Mitalit |  |
| --- | --- | --- | --- |
|  Nenad Žugaj. |  Nenad Žugaj. |  Nenad Žugaj. |  |
Maa:   Kroatia
Miesten kreikkalais-roomalainen paini
| MM-kilpailut  | MM-kilpailut  | MM-kilpailut  |  |
|  Pronssia | Moskova 2010 | 84 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Tbilisi 2013 | 84 kg |  |
Nenad Žugaj (s. 19. huhtikuuta 1983 Zagreb) on kroatialainen kreikkalais-roomalaisen tyylin painija. Hän on MM- ja EM-mitalisti. Hän edustaa zagrebilaista Lika-seuraa ja hänen valmentajansa on Davor Jakubek.
Žugaj saavutti Moskovan MM-kilpailuissa 2010 pronssia 84 kg:n sarjassa. Hän on sijoittunut MM-kilpailuissa samassa painoluokassa lisäksi seitsemänneksi 2011 ja 2013 sekä yhdeksänneksi 2009. 85 kg:n sarjassa hän oli MM-kisoissa kahdeksas 2015. Lontoon olympialaisissa 2012 hän oli 84-kiloisissa neljästoista.
Žugaj saavutti Tbilisin EM-kilpailuissa 2013 pronssia 84 kg:n sarjassa. Hän oli samassa painoluokassa viides EM-kilpailuissa 2010. Euroopan kisoissa 2015 hän oli viides 85 kg:n sarjassa. Välimeren kilpailuissa hän sai 84-kiloisissa kultaa 2009 ja pronssia 2013. Hän voitti 84 kg:n painoluokassa Välimeren alueen mestaruuden 2011 ja sai sotilaiden MM-pronssia 2008.
Hänen kaksoisveljensä on Neven Žugaj.
Nene (joki)

| Nene Nen |
| --- | --- |
 Nenejokea lähellä Yarwellin kaupunkia.
Alkulähde:  Arbury Hill, Northamptonshire
Laskupaikka:  The Wash, Pohjanmeri
Pituus:  145 km
Nene (myös Nen) on noin 145 kilometriä pitkä joki, joka virtaa Itä-Midlandsin alueella Englannissa ja laskee Pohjanmereen. Se on Yhdistyneen kuningaskunnan kymmenenneksi pisin joki.
Joki saa alkunsa Northamptonshiren alueella sijaitsevalta Arbury Hilliltä, josta se virtaa liitukiviylänköä pitkin kohti koillista. Se ohittaa leveässä laaksossa Northamptonin ja Oundlen kaupungit ja etenee Peterboroughin alueelle. Sieltä se virtaa the Fensin kuivatetulle marskimaalle, missä se ohittaa Wisbechin kaupungin. Lopulta se laskee vetensä the Washin matalaan merenlahteen Pohjanmeressä.
Nenejoessa on sulkuja Northamptonin kaupunkiin asti. Useita sivujokia sen yläjuoksulla on padottu pieniksi tekojärviksi, joista saadaan talousvettä lähistön kaupunkeihin.
Nadia Murad

| Nadia Murad |
| --- | --- |
 Murad vuonna 2017
Henkilötiedot
Syntynyt: 1993 (ikä 30–31) Kojo, Irak
Ammatti:  ihmisoikeusaktivisti
Muut tiedot
Tunnustukset:  Václav Havel -ihmisoikeuspalkinto   Saharov-palkinto (2016)    Nobelin rauhanpalkinto (2018)
Aiheesta muualla
Kotisivu
Nadia Murad Basee Taha (kurdiksi نادیە موراد‎, arab. انادية مراد‎; s. 1993 Kojo, Irak) on Irakin jesideihin kuuluva ihmisoikeusaktivisti. Isis sieppasi hänet elokuussa 2014, ja hänet pakotettiin seksiorjaksi usealle miehelle. Hän onnistui pakenemaan kolmen kuukauden päästä, ja seuraavana vuonna hän pääsi pakolaisena Saksaan. Murad on sen jälkeen toiminut kansainvälisesti kansanmurhan ja ihmiskaupan uhrien puolesta. Hän on YK:n huumausaine- ja rikosasioidentoimiston hyvän tahdon lähettiläs, ja hänet on palkittu muun muassa Saharov-palkinnolla ja Nobelin rauhanpalkinnolla.
Perhe

Nadia Murad kasvoi suuressa jesidiperheessä. Hänellä oli kahdeksan veljeä ja kaksi siskoa. Perheen isä kuoli vuonna 2003, ja Nadia oli erityisen läheinen vanhimman veljensä kanssa. Perhe asui Kojossa pienessä talossa ja kasvatti viljaa sekä kotieläimiä. Lukioikäisenä Nadia suunnitteli valmistuttuaan perustavansa kauneussalongin.
Vankeus ja pako

Isis valtasi 14. elokuuta 2014 Muradin kotikylän Kojon. Jesidit olivat Isisin kansanmurhan kohteena, koska järjestö piti jesidejä vääräuskoisina polyteisteinä. Taistelijat käskyttivät 15. elokuuta kyläläiset paikalliselle koululle. He erottivat miehet naisista ja tappoivat miehet kylän laitamilla. Ammuttuihin kuului myös viisi Muradin veljistä sekä hänen äitinsä. Ennen Isisin tuloa osa jesideistä oli ehtinyt jo paeta kylästä.
Jesidinaisia pahoinpideltiin ja pakotettiin Isisin seksiorjiksi. Taistelijat ostivat naisia, raiskasivat heitä ja lopulta kyllästyttyään laittoivat takaisin myyntiin. Murad oli kolmen kuukauden aikana usean miehen omistuksessa. Hän oli jo todella heikossa kunnossa, kun eräs mosulilainen autonkuljettaja osti hänet. Mies ei ilmeisesti uskonut Muradin pystyvän enää pakenemaan ja unohti lukita ovensa jätettyään hänet yksin kotiinsa. Murad pakeni talosta ja pystyi niqabissa hyvin soluttautumaan katukuvaan. Hän uskaltautui tuntemattoman perheen ovelle. Muslimiperhe auttoi hänet pois Mosulista.
Murad pääsi Mosulista Dahukin pakolaisleirille, johon myös hänen siskonsa pääsivät myöhemmin. Karulta pakolaisleiriltä Murad muutti seuraavana vuonna siskojensa kanssa Saksaan. Saksaan hänet johdatti Baden-Württembergin osavaltion aloittama kampanja, jossa tarjottiin turvapaikkaa Isisin väkivaltaisuuksista selvinneille, joista useimmat olivat jesidinaisia ja -lapsia.
Aktivismi

Murad todisti joulukuussa 2015 kokemuksistaan YK:n turvallisuusneuvoston ensimmäisessä ihmiskauppaa käsitelleessä kokouksessa. YK:n huumausaine- ja rikosasioidentoimisto UNODC nimesi hänet syyskuussa 2016 ensimmäiseksi ihmiskaupan uhrien ihmisarvon hyvän tahdon lähettilääksi. Lähettiläänä hän osallistuu maailmanlaajuisesti ja paikallisesti ihmiskaupan uhrien puolesta puhumiseen.
Syksyllä 2016 Murad perusti Nadia’s Initiativen auttaakseen kansanmurhien, verilöylyjen ja ihmiskaupan uhreja. Muradia avustaa ihmisoikeusasianajaja Amal Clooney, ja he ovat yhdessä saaneet YK:n aloittamaan jesidien kansanmurhan tutkimisen.
Euroopan neuvoston parlamentaarinen yleiskokous myönsi lokakuussa 2016 Muradille Václav Havel -ihmisoikeuspalkinnon ja Euroopan parlamentti joulukuussa 2016 Saharov-palkinnon. Marraskuussa 2018 hänelle myönnettiin Nobelin rauhanpalkinto.
Murad on kirjoittanut kokemuksistaan muistelmat. Viimeinen tyttö julkaistiin vuonna 2017.
Aiheesta muualla

Kuvia tai muita tiedostoja aiheesta Nadia Murad Wikimedia Commonsissa
Nadia’s Initiative (englanniksi)
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
Murad puhumassa Global Citizen Festivalilla 2017.
Sunnanå

Sunnanå on kylä Kemiönsaaren kunnan Dragsfjärdissä. Kylä sijaitsee entisen Dragsfjärdin kunnan pohjoisrajalla.
Sunnanån läpi virtaa Sunnanåjoki, joka laskee länteen Sunnanåvikenin. Sunnanå on asutettu viimeistään 1500-luvulla. Björkbodan ruukin patruuna Karl August Ramsay perusti kylään joen varrelle Sunnanån ruukin vuonna 1853. Ruukki oli toiminnassa vain kymmenen vuotta ja ruukin rakennukset purettiin 1800-luvun loppuun menneessä.
Nene

Nene voi tarkoittaa ainakin seuraavia:
nene eli havaijinhanhi, havaijilainen lintulaji
Nene, joki Englannissa
Nanna (Nêne), Ernest Pérochonin Goncourt-palkittu romaani vuodelta 1920
henkilöitä:
Nene (s. 1980), mosambikilainen laulaja
Nenê, oik. Anderson Luis de Carvalho (s. 1981), brasilialainen jalkapalloilija
Nenê, oik. Maybyner Rodney Hilário (s. 1982), brasilialainen koripalloilija
Nhlanhla Nene (s. 1958), eteläafrikkalainen poliitikko ja ministeri
Tāmati Wāka Nene (1785–1871), Uuden-Seelannin maorien johtaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nene”, voi hakea sivunnimihaulla, laajalla sivunnimihaulla tai tekstihaulla.
Sulkapallon maailmanmestaruuskilpailut 2022

Sulkapallon maailmanmestaruuskilpailut 2022 kilpailtiin  22.–28. elokuuta Tokiossa, Japanissa. Kilpailupaikkana oli Tokyo Metropolitan Gymnasium. Ohjelmassa olivat miesten ja naisten kaksinpeli, miesten ja naisten nelinpeli sekä sekanelinpeli. Kiina voitti kaksi kultamitalia sekä Japani, Tanska ja Malesia yhden. Malesialle kultamitali oli maan ensimmäinen sulkapallon MM-kilpailuissa. Kaikkiaan mitaleille ylsi kymmenen maata. Kaksinpelien mestarit olivat Tanskan Viktor Axelsen ja Japanin Akane Yamaguchi.
Mitalistit

Lähde:
| Laji | Kultaa | Hopeaa | Pronssia |
| --- | --- | --- | --- |
| Miesten kaksinpeli |  Viktor Axelsen |  Kunlavut Vitidsarn |  Chou Tien-chen |
| Miesten kaksinpeli |  Viktor Axelsen |  Kunlavut Vitidsarn |  Zhao Junpeng |
| Miesten nelinpeli |  Aaron Chia  Soh Wooi Yik |  Mohammad Ahsan  Hendra Setiawan |  Fajar Alfian  Muhammad Rian Ardianto |
| Miesten nelinpeli |  Aaron Chia  Soh Wooi Yik |  Mohammad Ahsan  Hendra Setiawan |  Satwiksairaj Rankireddy  Chirag Shetty |
| Naisten kaksinpeli |  Akane Yamaguchi |  Chen Yufei |  An Se-young |
| Naisten kaksinpeli |  Akane Yamaguchi |  Chen Yufei |  Tai Tzu-ying |
| Naisten nelinpeli |  Chen Qingchen  Jia Yifan |  Kim So-yeong  Kong Hee-yong |  Mayu Matsumoto  Wakana Nagahara |
| Naisten nelinpeli |  Chen Qingchen  Jia Yifan |  Kim So-yeong  Kong Hee-yong |  Puttita Supajirakul  Sapsiree Taerattanachai |
| Sekanelinpeli |  Zheng Siwei  Huang Yaqiong |  Yūta Watanabe  Arisa Higashino |  Mark Lamsfuß  Isabel Lohau |
| Sekanelinpeli |  Zheng Siwei  Huang Yaqiong |  Yūta Watanabe  Arisa Higashino |  Wang Yilyu  Huang Dongping |
Sosiaalibarometri

Sosiaalibarometri on SOSTE Suomen sosiaali ja terveys ry:n toistuva tutkimus, joka kartoittaa hyvinvoinnin, palvelujen ja palvelujärjestelmän tilaa ja tulevaisuuden ennakointeja. Kyselyllä koottava monipuolinen sisältö käsittelee sosiaali- ja terveydenhuoltoa, työvoimapolitiikkaa ja etuusjärjestelmää. Painotus on ajankohtaisissa teemoissa, mutta mukana on myös toistuvia kysymyksiä.
Tavoitteena on tuottaa tietoa ammattilaisten näkökulmasta ja nostaa laajempaan keskusteluun kentän havaitsemia onnistumisia ja riskejä. Vastaajat ovat sosiaali- ja terveydenhuollosta, TE-palveluista ja Kelan etuuksista vastaavia esimiehiä ja viime vuosina Kelassa ja sosiaali- ja terveydenhuollossa työskenteleviä muita työntekijöitä.
Lähestymistapa on monialainen, sillä suomalaisten hyvinvointia ja palveluja turvataan eri tahojen tuottamissa palveluissa. Erityisesti monimutkaisissa elämäntilanteissa tarvittaisiin sujuvaa yhteistyötä eri viranomaisten – ja muiden toimijoiden kesken.
Ensimmäinen Sosiaalibarometri tehtiin vuonna 1991. Sosiaalibarometrin kehitti Sosiaaliturvan keskusliitto ry 1990-luvun alun syvän laman aikaan. Tällöin suomalaisten työllisyys ja toimeentulo heikkenivät äkillisesti, eivätkä tilastot ja tutkimukset pystyneet tuottamaan ihmisten hyvinvoinnista ajantasaista tietoa, vaan tarvittiin uudentyyppinen tutkimusväline. Kysely on tehty sittemmin vuosittain: 2021 julkaistiin 31. Sosiaalibarometri, ensimmäistä kertaa viitenä teemakohtaisena verkkojulkaisuna.
Sosiaalibarometrin tulokset ovat nostaneet keskusteluun esimerkiksi koronakriisin vaikutukset mielenterveyteen ja sosiaalityöhön. Sosiaalibarometrissa pitkään seurattu sote-uudistus ja toimeentulotuki keskusteluttivat keväällä 2021.
Anonymisoidut tutkimusaineistot on arkistoitu Yhteiskuntatieteelliseen tietoarkistoon jatkotutkimusta varten. Sosiaalibarometrilla on tavaramerkin suoja.
Sosiaalibarometrin historia ja toteutus

Sosiaalibarometria laadittiin vuoteen 2011 asti Sosiaaliturvan keskusliitossa (vuodesta 1997 lähtien Sosiaali- ja terveysturvan keskusliitto ry). Vuonna 2012 kolme sote-järjestöjen kattojärjestöä yhdistyivät SOSTE Suomen sosiaali ja terveys ry:ksi, joten siitä lähtien Sosiaalibarometrin ovat laatineet Sosten tutkijat. Sisältöjen pohdintaan on osallistunut SOSTEn asiantuntijoita ja sidosryhmien edustajia.
Vuoden 2020 Sosiaalibarometri toteutettiin ensimmäistä kertaa yhteistyössä THL:n tutkijoiden kanssa, aiheena koronapandemian vaikutukset hyvinvointiin ja palveluihin. Vuoden 2021 toimeentulotukea käsittelevien tulosten analysointiin osallistui myös Kelan tutkijoita.
Sosiaalibarometrin tulokset kootaan survey-kyselyllä, mikä mahdollistaa ison vastaajajoukon ja tulosten nopean analysoinnin. Vuoteen 2002 asti aineisto kerättiin yksinomaan postikyselyillä, nivelvaiheessa rinnalla käytettiin verkkokyselyä ja vuodesta 2016 lähtien koko tutkimusaineisto on kerätty pelkästään vastaajaryhmäkohtaisilla verkkokyselyillä.
Sosiaalibarometrin vastaajajoukko on laajentunut ajan myötä. Ensimmäinen Sosiaalibarometri pilotoitiin sosiaalijohdolla. Jo 1996 rinnalle tulivat vastaajiksi valtakunnallisten sosiaali- ja terveysjärjestöjen toiminnanjohtajat. Järjestöjen toiminnanjohtajat olivat vastaajina vuoteen 2009 asti, ja sen jälkeen järjestönäkemykset on koottu erilliseen Järjestöbarometriin. 1996 vastaajajoukkoa laajennettiin silloisiin Kelan paikallistoimistojen ja työvoimatoimistojen johtajiin, 1997 puolestaan terveyskeskusten johtaviin viranhaltijoihin. Vuosina 2008–2013 osa kysymyksistä osoitettiin myös sosiaali- ja terveyslautakuntien puheenjohtajille.
2016–2021 Sosiaalibarometrissa seurattiin laajasti perustoimeentulotuen toimeenpanoa Kelassa. Tämän vuoksi vastaajaryhmiä laajennettiin vuonna 2016 kunnissa työskenteleviin sosiaalityöntekijöihin ja vuonna 2017 Kelan toimeentulotuen asiakaspalvelu- ja ratkaisutyötä tekeviin toimihenkilöihin.
2021 Sosiaalibarometrissa uutena vastaajaryhmänä mukana olivat kuntien työllisyyspalveluista vastaavat viranhaltijat. Heiltä tiedusteltiin kuntien työllisyyspalveluista ja ennakointeja maaliskuussa 2021 käynnistyneistä työllisyyden kuntakokeiluista.
Kaikkia kysymyksiä ei kysytä kaikilta vastaajaryhmiltä.[lähde? ]
Sulkapallon maailmanmestaruuskilpailut 2019

Sulkapallon maailmanmestaruuskilpailut 2019 kilpailtiin  19.–25. elokuuta Baselissa, Sveitsissä. Kilpailupaikkana oli St. Jakobshalle. Ohjelmassa olivat miesten ja naisten kaksinpeli, miesten ja naisten nelinpeli sekä sekanelinpeli. Japani voitti kaksi kultamitalia ja yhteensä kuusi mitalia. Kaikkiaan mitaleille ylsi kuusi maata. Kaksinpelien mestarit olivat Japanin Kento Momota ja Intian P. V. Sindhu.
Mitalistit

| Laji | Kultaa | Hopeaa | Pronssia |
| --- | --- | --- | --- |
| Miesten kaksinpeli |  Kento Momota |  Anders Antonsen |  B. Sai Praneeth |
| Miesten kaksinpeli |  Kento Momota |  Anders Antonsen |  Kantaphon Wangcharoen |
| Miesten nelinpeli |  Mohammad Ahsan  Hendra Setiawan |  Takuro Hoki  Yugo Kobayashi |  Fajar Alfian  Muhammad Rian Ardianto |
| Miesten nelinpeli |  Mohammad Ahsan  Hendra Setiawan |  Takuro Hoki  Yugo Kobayashi |  Li Junhui  Liu Yuchen |
| Naisten kaksinpeli |  P. V. Sindhu |  Nozomi Okuhara |  Chen Yufei |
| Naisten kaksinpeli |  P. V. Sindhu |  Nozomi Okuhara |  Ratchanok Intanon |
| Naisten nelinpeli |  Mayu Matsumoto  Wakana Nagahara |  Yuki Fukushima  Sayaka Hirota |  Du Yue  Li Yinhui |
| Naisten nelinpeli |  Mayu Matsumoto  Wakana Nagahara |  Yuki Fukushima  Sayaka Hirota |  Greysia Polii  Apriyani Rahayu |
| Sekanelinpeli |  Zheng Siwei  Huang Yaqiong |  Dechapol Puavaranukroh  Sapsiree Taerattanachai |  Wang Yilü  Huang Dongping |
| Sekanelinpeli |  Zheng Siwei  Huang Yaqiong |  Dechapol Puavaranukroh  Sapsiree Taerattanachai |  Yūta Watanabe  Arisa Higashino |
Sturgeonin laki

Sturgeonin lakia havainnollistava kaavio.
  Roskaa
  Ei roskaa
Sturgeonin laki on lentävä lause, jonka mukaan 90 prosenttia mistä tahansa on roskaa. Periaatteen mukaan ei ole yllättävää, että jonkin lajityypin, tuoteryhmän, ammattikunnan tai tieteenalan edustajista suurin osa on heikkolaatuisia, eikä keskimääräisestä huonoudesta siten voi tehdä pitkälle meneviä päätelmiä.
Lain muotoili tieteiskirjailija Theodore Sturgeon 1950-luvun alussa vastauksena väitteisiin, jotka tuomitsivat koko tieteiskirjallisuuden sen heikoimpien edustajien perusteella. Sturgeonin mukaan suurin osa science fictionista on kyllä huonoa, mutta samaa voitaisiin sanoa mistä tahansa lajityypistä. Vastaavasti paras tieteiskirjallisuus on yhtä hyvää kuin muukin laatukirjallisuus. Yleiseen huonouteen vetoamalla voitaisiin siten todistaa mikä tahansa aihe tai ilmiö kelvottomaksi. Väite tunnettiin alkuun ”Sturgeonin ilmestyksenä”, mutta sen nimittäminen laiksi yleistyi vuoteen 1960 mennessä, vaikka Sturgeon ei tästä itse pitänytkään.
Sturgeonin laista on myöhemmin kehitelty erilaisia sovelluksia esimerkiksi taidekritiikin, psykologian ja taloustieteen alalle. 2000-luvulla sitä on tehnyt tunnetuksi erityisesti filosofi Daniel Dennett. Jos lain oletetaan pitävän paikkansa, enemmistö niin fyysisistä tuotteista kuin aineettomasta informaatiostakin on suhteellisen heikkolaatuista, joten ne kannattaa yksinkertaisesti sivuuttaa. Henkisiä ja taloudellisia voimavaroja ei tällöin kulu turhuuksiin, vaan rajalliset resurssit voidaan ohjata aidosti hyödylliseen toimintaan. Sturgeonin lain voikin tulkita myös siten, että missä tahansa aineistossa on pienehkö joukko selvästi keskimääräistä laadukkaampia edustajia, joiden tunnistaminen ja hyödyntäminen parantaa yksilön elämänlaatua ja tehostaa organisaation toimintaa.
Sturgeonin lakia voidaan pitää erityistapauksena armeliaisuusperiaatteesta, jonka mukaan kritisoitavaa väitettä tulee tarkastella sen vahvimmassa muodossa. Kriitikot keskittyvät toisinaan arvostelun kohteen heikkouksiin, vaikka alan arvostetuimmat ja suosituimmat edustajat todennäköisesti antaisivat aiheesta paremman kokonaiskuvan. Heikkouksiin takertuminen ei yleensä kerro itse aiheesta juuri mitään eikä todennäköisesti johda rakentavaan dialogiin.